रेलवे ने अगले आदेश तक कई जोड़ी रेल सेवा की रद्द, लिस्ट देखकर निर्धारित करें अपनी यात्रा का शेड्यूल
पूर्वी रेलवे ने इन 7 जोड़ी ट्रेनों के अलावा धनबाद, मुजफ्फरपुर और देवघर को आने-जाने वाली ट्रेनों को भी रद्द किया है।
कोलकाता: कोरोना वायरस की दूसरी लहर ने रेल सेवाओं पर भी बुरा प्रभाव डाला है। बीते कुछ दिनों में संक्रमण से पैदा हुए हालात और यात्रियों की कमी के कारण कई ट्रेनों को रद्द किया जा चुका है। इसी कड़ी में पूर्वी रेलवे ने भी अपनी 7 जोड़ी ट्रेनों को रद्द करने की घोषणा की है। ये सारी ट्रेनें पश्चिम बंगाल की सीमा के अंदर ही चलती हैं, इसलिए इनके रद्द होने से लोकल यात्रियों पर बड़ा असर पड़ेगा। पूर्वी रेलवे ने इन 7 जोड़ी ट्रेनों के अलावा धनबाद, मुजफ्फरपुर और देवघर को आने-जाने वाली ट्रेनों को भी रद्द किया है।देखें, रद्द होने वाली ट्रेनों की लिस्टरद्द होने वाली ट्रेनों में 03011 हावड़ा-मालदा टाउन स्पेशल, 03012 मालदा टाउन-हावड़ा स्पेशल, 03017 हावड़ा-अजिमगंज स्पेशल, 03018 अजिमगंज-हावड़ा स्पेशल, 03113 कोलकाता-लालगोला स्पेशल, 03114 लालगोला-कोलकाता स्पेशल, 03465 हावड़ा-मालदा टाउन स्पेशल और 03566 मालदा टाउन-हावड़ा स्पेशल शामिल हैं, जिन्हें 22 मई से अगले आदेश तक रद्द कर दिया गया है। इनके अलावा सियालदह, कोलकाता और बालुरघाट को आने-जाने वाली 3 जोड़ी और ट्रेनों को रद्द किया गया है। रद्द की गई ट्रेनों की लिस्ट संलग्न किए गए ट्वीट में देखी जा सकती है। माना जा रहा है कि इतनी बड़ी संख्या में ट्रेनों के रद्द होने से स्थानीय यात्रियों को दिक्कतों का सामना करना पड़ सकता है।इस 7 जोड़ी ट्रेनों के अलावा पूर्वी रेलवे ने इन ट्रेनों को भी अगले आदेश तक रद्द कर दिया है।उत्तर रेलवे ने भी रद्द की थीं ट्रेनेंउत्तर रेलवे द्वारा दी गई जानकारी के मुताबिक, 02287 सियालदह-बीकानेर जंक्शन दुरंतो स्पेशल को 23 मई से, 02288 बीकानेर जंक्शन-सियालदह दुरंतो स्पेशल को 25 मई से, 05203 बरौनी जंक्शन-लखनऊ एक्स्प्रेस स्पेशल को 22 मई से, 05204 लखनऊ-बरौनी जंक्शन एक्सप्रेस स्पेशल को 23 मई से, 05269 मुजफ्फरपुर-अहमदाबाद एक्सप्रेस स्पेशल को 27 मई से और 05270 अहमदाबाद-मुजफ्फरपुर एक्सप्रेस स्पेशल को 29 मई से रद्द कर दिया गया है। रेलवे ने कहा है कि अगली सूचना आने तक ये ट्रेनें रद्द ही रहेंगी।